**„УЧЕНИЧЕСКИ КИНОФЕСТ - СТАРА ЗАГОРА 2023“**

ФОРМАТ И РЕГЛАМЕНТ

1. Кинофестът има конкурсен характер, като в състезателната програма могат да участват игрални филми от всички жанрове. Филми, съдържащи насилие, расизъм, етнически и религиозни провокации, както и такива с нецензурно съдържание, няма да бъдат селектирани.
2. Изпратените филми следва да са с дължина до 5:59 минути, включваща финалните надписи, като в тях бъдат упоменати създателите на филма; институция, от името на която се явяват; работили над филма; спомоществователи.
3. Филмът трябва да бъде във формат mp4, както и да бъде качен в Youtube като Unlisted видео, до което ще има достъп само журито и създалият ги екип. Филмите могат да бъдат заснети с телефон, дрон, таблет, любителска или професионална камера.
4. В Ученически кино фест - Стара Загора 2023 могат да участват филми, създадени през учебната 2022 – 2023 година, които не са участвали в други конкурси.
5. Екипите, изработили филмите, следва да бъдат съставени от участници между 14 и 19 години. Лица извън посочената възрастова група могат да участват като актьори, но те няма да бъдат допуснати като кандидати за награди.
6. Компетентно жури, съставено от представители на сценични и визуални изкуства, селектира до 10 филма, които ще бъдат включени във фестивалната програма.

Селектираните филмите, ще се състезават за следните награди:

- Най-добър филм – 900 лв.

- Най-добър режисьор – 350 лв.

- Най-добра актриса – 350 лв.

- Най-добър актьор – 350 лв.

- Най-добър сценарий – 350 лв.

- Най-добро операторско майсторство – 350 лв.

- Най-добре представил се филм или индивидуален участник от Стара Загора – 350 лв.

В рамките на конкурса, ще работи и младежко жури, съставено от младежи – участници в клубовете по кинорежисура, сценаристика и актьорско майсторство към ЦПЛР и клуб „Филмарите“ към ММЦ, което ще определи по една поощрителна награда във всяка от гореизброените категории.

1. Селекцията и изборът на победителите ще бъдат осъществени въз основа на следните критерии:

- Сюжет

- Режисура

- Сценарий

- Актьорска игра

- Качество на аудио и видео заснемане

1. Всеки клуб/група/институция може да подаде до 2 филма за текущия конкурс.
2. Срокове:

За подаване на филмите: 1 май 2023 година. Получените след тази дата филми няма да бъдат разглеждани.

Обявяване на селектираните филми: 10 май 2023 година.

Провеждане на фестивалната част и награждаване: 16 юни 2023 година

Всички наградени участници ще бъдат уведомени и е необходимо да потвърдят присъствието си в церемонията по награждаването.

1. Организаторите **не поемат** разходи за транспорт, храна или настаняване.
2. Непълнолетните участници следва да приложат декларации за съгласие от родители/права и т.н.
3. Всички екипи със селектирани филми получават грамота за участие, а отличените в категориите - награди. Ръководителите на отличените екипи получават грамоти.
4. С подаване на регистрация за участие в конкурса, кандидатите се съгласяват организаторите да използват получените филми и/или части от тях, с цел популяризиране на *Ученически кинофест - Стара Загора.*
5. Всички участващи екипи следва да се регистрират в следния гугъл формуляр: <https://forms.gle/DuE7DRKCGAmrVh5g9>

Във формуляра има поле за споделяне на Youtube видео и линк към Google Drive или друга платформа, от която може да бъде свалена конкурсната продукция.

1. Към формуляра следва да бъдат приложени подписани декларации от родителите на всички непълнолетни участници във филмовите продукции (актьори, режисьори, сценаристи и др.).

**Награди:**

Селектираните филми и екипи получават грамота за участие.

Наградените от официалното жури филми, индивидуални участници и екипи, получават грамота и парични награди.

Отличените с поощрителни награди получават грамота и предметни награди.

По преценка на организаторите могат да бъдат раздадени специални награди.

Официалното жури, запазва правото си да не връчва всички награди или да ги дублира.

За повече информация:

Международен младежки център - mmcrdmr@abv.bg, Мирчо Христов - 0876023910, Център за подкрепа за личностно развитие - tsnki sz@abv.bg, Искра Иванова - 042629062